Na temelju članka 98. Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10-ispravak, 90/11, 16/12, 86/12, 126/12-pročišćeni tekst, 94/13 i 152/14), Školski odbor Obrtničke škole za osobne usluge, Zagreb, Savska 23, na sjednici održanoj 30. lipnja 2016., uz prethodnu suglasnost Gradske skupštine Grada Zagreba KLASA: 602-03/16-02/78, URBROJ: 251-01-05-16-16 od 16. lipnja 2016., donio je

**ODLUKU O IZMJENAMA I DOPUNI STATUTA**

**Obrtničke škole za osobne usluge**

Članak 1.

U Statutu Obrtničke škole za osobne usluge KLASA: 602-03/15-04/01, URBROJ: 251-302-05-15-3 od 08. rujna 2015. i KLASA: 602-03/15-04/01, URBROJ: 251-302-05-15-5 od 17.prosinca2015.godine,   
  
u poglavlju VI. UČENICI, u članku 120., iza stavka 1. dodaju se novi stavci 2., 3., 4. 5. i 6. koji glase:

„ Učenici koji se upisuju u Školu temeljem rješenja o odobravanju nastavka obrazovanja za višu razinu kvalifikacije u trogodišnjem strukovnom programu obrazovanja u statusu redovitoga učenika, ostvaruju pravo nastavka obrazovanja za višu razinu kvalifikacije polaganjem razlikovnih i/ili dopunskih ispita koje određuje Nastavničko vijeće.   
 Razlikovni odnosno dopunski ispit iz jednog nastavnog predmeta, učenik iz stavka 2. ovog članka može polagati najviše tri puta, i to dva puta pred predmetnim nastavnikom i jedan put pred tročlanim ispitnim povjerenstvom koje imenuje ravnatelj.

Za polaganje razlikovnih i/ili dopunskih ispita pred ispitnim povjerenstvom radi nastavka obrazovanja za višu razinu kvalifikacije, primjenjuju se članci od 106. do 111., osim članka 109. stavka 4., 5. i 6. ovoga Statuta, a odluka ispitnog povjerenstva je konačna.

Učenik iz stavka 2. ovog članka kojemu je određena obveza polaganja većeg broja razlikovnih i/ili dopunskih ispita nakon upisa u Školu, u prvoj će školskoj godini polagati razlikovne i/ili dopunske ispite bez redovitog pohađanja nastave, ali je obvezan sudjelovati u sljedećem obliku odgojno-obrazovnog rada: konzultativnoj nastavi.

Učenik koji iz neopravdanih razloga ne sudjeluje u odgojno-obrazovnome radu, sukladno ovome Statutu, ne može pristupiti polaganju razlikovnih i/ili dopunskih ispita.“

Dosadašnji stavak 2. postaje stavak 7.

Članak 2.

U poglavlju VI. UČENICI, članak 121. briše se.

Članak 3.

U poglavlju VI. UČENICI, u članku 122. stavak 2. mijenja se i glasi:

„Za polaganje razlikovnih ili dopunskih ispita učenika iz članka 120. stavka 1. primjenjuju se odredbe ovog Statuta koje vrijede za polaganje predmetnih ili razrednih ispita.“

Članak 4.

U poglavlju XII. POSLOVNA TAJNA, članak 171. mijenja se i glasi:

„Poslovnom tajnom smatraju se podaci koji su kao poslovna tajna određeni zakonom i drugim propisom, podaci koje nadležno tijelo kao povjerljive priopći Školi, mjere i način postupanja u slučaju nastanka izvanrednih okolnosti, dokumenti koji se odnose na obranu, plan fizičke i tehničke zaštite radnika i imovine Škole i druge isprave i podaci čije bi priopćavanje neovlaštenoj osobi bilo protivno interesima Škole i njenog osnivača, sukladno općem aktu Škole i zakonu.“

Članak 5.

Odluka o izmjenama i dopuni Statuta Obrtničke škole za osobne usluge stupa na snagu osmog dana od dana objave na oglasnoj ploči Škole.

Prijedlog Odluke o izmjeni i dopuni Statuta Obrtničke škole za osobne usluge utvrđen je na sjednici Školskog odbora održanoj 23. svibnja 2016.

KLASA:602-03/15-04/01

URBROJ: 251-302-05-16-6

Zagreb, 23. svibnja 2016.

PREDSJEDNIK/ICA ŠKOLSKOG ODBORA:

Ljiljana Kutleša Jambrečina

Utvrđuje se da je Gradska skupština Grada Zagreba na ovu Odluku o izmjeni i dopuni Statuta dala prethodnu suglasnost Zaključkom KLASA:602-03/16-02/78, URBROJ:251-01-05-16-16 od 16. lipnja 2016.

Ova Odluka o izmjeni i dopuni Statuta donijeta je 30. lipnja 2016., objavljena na oglasnoj ploči 30. lipnja 2016., a stupila na snagu 08. srpnja 2016.

KLASA: 602-03/15-04/01

URBROJ: 251-302-05-16-7

Zagreb, 30. lipnja 2016.

|  |  |  |
| --- | --- | --- |
|  |  |  |
|  |  |  |
| PREDSJEDNIK/ICA ŠKOLSKOG ODBORA |  | RAVNATELJ/ICA |
| Ljiljana Kutleša Jambrečina |  | Darinka Štampar Šmaguc |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  |  |